ഭിന്നശേഷി സംവരണം: വ്യക്തത തേടി കേന്ദ്രം ന്യൂഡല്ഹി: ഭിന്നശേഷി വിഭാഗത്തില് പെട്ടവര്ക്ക് ഉദ്യോഗക്കയറ്റത്തിനു സംവരണ അവകാശമുണ്ടെന്ന സുപ്രീംകോടതി വിധിയില് വ്യക്തത തേടി കേന്ദ്രസര്ക്കാര്. കഴിഞ്ഞ വര്ഷത്തെ സുപ്രീംകോടതി മൂന്നംഗ ബെഞ്ചിന്റെ വിധിയിലാണ് കേന്ദ്രം കൂടുതല് വ്യക്തത തേടിയിരിക്കുന്നത്. വിധിയില് ഭിന്നശേഷിക്കാര്ക്ക് ജോലിക്കയറ്റത്തിനുള്ള സംവരണ അവകാശം നിഷേധിക്കരുതെന്നാണ് ചൂണ്ടിക്കാട്ടുന്നത്. എന്നാല്, ഈ ഉത്തരവ് നിരവധി പ്രായോഗിക പ്രശ്നങ്ങള് ഉണ്ടാക്കുമെന്നാണ് അഡീഷണല് സോളിസിറ്റര് ജനറല് മാധവി ദിവാന് ഇന്നലെ വാദിച്ചത്. ഇന്ത്യന് അഡ്മിനിസ്ട്രേറ്റീവ് സര്വീസിലേക്ക് സംസ്ഥാന സിവില് സര്വീസില് നിന്നുള്ള ലാറ്ററല് പ്രവേശനത്തിന് ജാതി സംവരണമില്ല. ആ സാഹര്യത്തില് ഇതേ വിഷയത്തില് ഭിന്നശേഷിക്കാര്ക്ക് സംവരണം നല്കുന്നത് അനുചിതമാകുമെന്നും സര്ക്കാര് വാദിക്കുന്നു. എ കാറ്റഗറി ഉദ്യോഗസ്ഥര്ക്കിടയില് സംവരണം ഇല്ലാത്ത നിരവധി തലങ്ങളുണ്ട്. ജാതി അടിസ്ഥാനത്തിലുള്ള സംവരണം ഗ്രൂപ്പ് എയില് താഴേത്തട്ടിലുള്ളവര്ക്കു മാത്രമേ നല്കുന്നുള്ളൂ. അതിനാല് തന്നെ ഗ്രൂപ്പ് എ വിഭാഗത്തില് എല്ലാ ഉദ്യോഗക്കയറ്റത്തിനും ഭിന്നശേഷിക്കാര്ക്ക് സംവരണം നല്കണോ എന്ന കാര്യത്തില് കൂടുതല് വ്യക്തത വേണമെന്നും സര്ക്കാര് ആവശ്യപ്പെടുന്നു. കേസില് വാദം കേള്ക്കുന്നത് ഇന്നും തുടരും.